O fostă angajată a în baza militară de la Kogălniceanu a cerut, printr-o plângere penală, DIICOT să conexeze Dosarul Kogălniceanu cu Dosarul Caracal Deveselu.

Documentul, ce conține informații absolut devastatoare, a fost prezentat de cotidianul.ro.

Autoarea documentului, Ana Maria Nuciu a fost traducătoare în baza militară americană de la Kogălniceanu. În acea perioadă a descoperit că în această unitate militară ce aparţine forţelor NATO funcţiona un adevărat bordel.

Aici, erau aduse fete minore pentru a satisface dorinţele unor militari, mai ales ale comandantului bazei „Black Sea Area Support Team”, Otto Busher, ajutat de plutonierul adjutant principal al BSAST,

Deși a fost amenințată, Ana Maria Nuciu a dat dovadă de un curaj extraordinar în momentul în care a sesizat Parchetul în legătură cu această situație.

A fost o amplă anchetă desfăşurată de autorităţile americane şi române, invocându-se însă Acordul semnat în 2001 între cele două ţări, în care România ceda dreptul de anchetă al militarilor americani către SUA.

În data de 10 ianuarie, Nuciu a trimis un mail la structura centrală a DIICOT prin care arată că militarii americani ar mai fi fost implicați în situații similare.

„Pe data de 10.01.2020 persoana în cauză a trimis un mail la structura centrală în care a spus că în noiembrie 2019 a depus o sesizare la DIICOT Constanța. Urmare a mailului, șeful DIICOT a solicitat la data de 13.01.2020 sesizarea de la Constanța. Aceasta a fost transmisă, fiind înregistrată la București, pe data de 15.01.2020. Se vor efectua cercetări în cauză”, a declarat pentru Q Magazine purtătorul de cuvânt al DIICOT, Mihaela Porime.

În plângere, Ana Maria Nuciu acuză faptul că forțele armate americane se fac vinovate de trafic și prostituție forțată.

„Conform datelor oficiale, trupele române au fost detașate în 2001, în Bosnia și Herțegovina sub comanda dlui general Nicolae Ciucă în cadrul acțiunii Dynamic Response și tot sub comanda dlui general la Statul Major al Armatei, în 2019 Forțele SUA s-au făcut complici ai rețelelor de trafic și prostituție forțată la Deveselu.

Subliniez faptul că dosarul Caracal nu este primul de acest gen în care sunt implicate Forțele SUA. În 2009-2010, șeful Departamentului de Logistică al Forțelor SUA detașate în Kuweit devenise complice al unui afacerist local cu care comisese mai întâi fraudă din fonduri guvernamentale și cu care s-a făcut apoi partener în cadrul celeilalte afaceri pe care o deținea- un bordel. În urma unei răpiri greșite, Șeful Deprtamentului de Logistică a fost găsit împușcat în mașina sa. Moartea despre care s-a spus că a fost o execuție a fost încadrată ca sinucidere, iar afaceristului local nu i-a mai dat nimeni de urmă, în timp ce aghiotanta ofițerului american a fost găsită când încerca să se spânzure în camera sa. Despre fata răpită în urma unei greșeli, despre care se spunea că murise, militarii americani spuneau că se vehicula că este în viață, că este bine îngrijită, însă că nu va fi înapoiată familiei niciodată”, se arată în plângere.

Vă prezentăm plângerea penală formulată de Ana Maria Nuciu, pusă la dispoziție de Ion Spânu, autorul articolului din Cotidianul.

Reacţia MApN

La solicitarea Q Magazine, ministerul Apărării Naționale a explicat că „prezența forțelor militare ale SUA pe teritoriul României este reglementată prin Acordul dintre România și Statele Unite ale Americii privind activitățile forțelor Statelor Unite staționate pe teritoriul României, semnat la 6 decembrie 2005, ratificat prin Legea nr. 268/2006 (Defense Cooperation Agreement – DCA)”.

MApN a arătat că aceste documente pot fi consultate aici: http://dpap.mapn.ro/pages/view/93

„Prin aranjamentele de implementare semnate ulterior, sunt reglementate toate aspectele care privesc activitățile forțelor SUA pe timpul staționării pe teritoriul României, cum ar fi: securitatea personalului, protecția mediului, servicii medicale, proceduri penale sau la cele privitoare la activitățile desfășurate de militarii americani în bazele și facilitățile Armatei României”, a mai transmis MApN.

Ministerul nu a dorit să comenteze în niciun fel faptele arătate în plângerea formulată de Ana Maria Nuciu, arătând că orice informație poate fi obținută de la organele de cercetare penală.